Hierdie artikel ondersoek die rol van die Unisa Kort Kursus in Skoolgeskiedenisverryking in die bemagtiging van onderwysers om Geskiedenis en Sosiale Wetenskap doeltreffender en meer kreatief op sekondere skoolvlak aan te bied. Dit gee ' n oorsig van die beweegredes vir die instelling van die kursus in 1998/9 en die onderskeie fases in die ontwikkeling van studiemateriaal in reaksie op voortdurende verandering in onderwysbeleid en skoolleerplanne. Gegrond op persoonlike refleksie en die bevindinge van kwalitatiewe navorsing wat in 2009 onderneem is, beklemtoon die art ike I die marginalisasie van geskiedenisonderwysers, -Ieerders en professionele historici betrokke by onderwysontwikkeling teen die agtergrond van 'n dissipline wat onder groot druk verkeer. Dit betoog dat hierdie Kort Kursus nie net 'n belangrike rol speel in die ontwikkeling van geskiedenisvaardighede op sekondere skoolvlak nie, maar dat dit ook onderwysers en leerders inspireer en selfvertroue bou waarlangs die kursus "Iewe blaas" in sowel sy kliente as die kursusontwikkelaar en tegelykertyd help om die historiese dissipline lewendig te hou op sekondere skoolvlak. Meer nogdie kursus het 'n bewonderingswaardige entoesiasme vir hul werk en yak onder 'n klein maar toegewyde groep onderwysers aan die lig gebring wat tans besig is om wyer as die geskiedenisklaskamer na die erfenissektor en die breer samelewing uit te kring.